Document ID: /roh_data/filtered/fineweb-2-filterrobots_roh.jsonl.gz/19972

Il biatlet svizzer Benjamin Weger daventa quart en il sprint da la cuppa mundiala a Kontiolahti en la Finlanda. Il Vallesan ha tutgà cun tut ils 10 sajets en il nair. Cun Jeremy Finello che daventa 23avel mussa in segund Svizzer ina buna prestaziun.
Victur a Kontiolahti daventa il Norvegiais Tarje Bø avant il Tudestg Arnd Pfeiffer e ses frar pli giuven Johannes Thingnes Bø.
Aita Gasparin sin plaz 32
Tar las dunnas gudogna la Svedaisa Hanna Oeberg avant la Franzosa Anaïs Chévalier-Bouchet e sia sora pli giuvna Elvira Öberg. Meglra Svizra daventa Aita Gasparin sin plaz 32.